**TÁJÉKOZTATÓ A KÚTFENNMARADÁSI ENGEDÉLYEZÉSHEZ**

A vízgazdálkodási hatósági jogkör gyakorlásáról szóló 72/1996. (V.22.) Korm. rendelet 24. §-a értelmében a települési önkormányzati jegyző engedélye szükséges olyan kút létesítéséhez, üzemeltetéséhez, fennmaradásához és megszüntetéséhez, amely a következő feltételeket együttesen teljesíti:

* legfeljebb 500 m3/év vízigénybevétellel kizárólag talajvízkészlet vagy parti szűrésű vízkészlet felhasználásával üzemel,
* épülettel vagy annak építésére jogosító hatósági határozattal, egyszerű bejelentéssel rendelkező ingatlanon van, és magánszemélyek részéről a házi ivóvízigény vagy a háztartási igények kielégítését szolgálja,
* nem gazdasági célú vízigény,
* maximum 30 m-es mélységű (Szolnok területén).

A jelenleg hatályos vízgazdálkodásról szóló 1995. évi LVII. törvény 29. § (7) szerint mentesül a vízgazdálkodási bírság megfizetése alól az a létesítő vagy üzemeltető, aki fenti törvény módosítása hatálybalépését megelőzően engedély nélkül vagy engedélytől eltérően létesített vagy üzemeltet kutat, ha a vízjogi fennmaradási engedélyezés iránti kérelmét 2023. december 31-ig benyújtja.

A kérelmezőnek a vízjogi engedélyezési eljáráshoz szükséges dokumentáció tartalmáról szóló 41/2017. (XII.29.) BM rendelet 2. sz. mellékletében ismertetett dokumentációt szükséges benyújtania. A kitöltésre, majd benyújtásra alkalmas kérelem Szolnok Megyei Jogú Város Önkormányzata honlapján, valamint az Ügyfélközpontban is elérhető.

**A kútfennmaradási engedélykérelmet személyesen 2023. május 15-től Szolnok Megyei Jogú Város Polgármesteri Hivatal** **5000 Szolnok, Kossuth tér 9. szám alatti Belvárosi Ügyfélközpontban (7-es asztal) az alábbi, Ügyfélközpont ügyfélfogadási idejétől eltérően a Polgármesteri Hivatal ügyfélfogadási idejével megegyezően lehet benyújtani:**

**hétfő 1300 - 1600 óráig,**

**szerda: 900 -** **1100 ; 1300 – 1500** **óráig,**

**péntek: 900 - 1200 óráig.**

**Postai úton Szolnok Megyei Jogú Város Polgármesteri Hivatal címére (5000 Szolnok, Kossuth tér 9.) küldve, a hatékonyabb ügyintézés érdekében a** kut@ph.szolnok.hu **email címre is küldhető.**

**Az engedélyezési eljárással kapcsolatos kérdéseikre a fenti ügyfélfogadási időben az 56/503-520-as telefonszámon kaphatnak további tájékoztatást.**